ЗАКЛЮЧИТЕЛЕН ДОКУМЕНТ

 Участниците в националната конференция „Интеркултурното образование“, проведена на 23.04.2015 г., след като се запознаха с изнесените доклади и след проведената дискусия по темата приеха решение да бъдат направени следните предложения до МОН, Министерски съвет и всички заинтересовани страни:

1. Да се осигури за учителите работещи в детски градини и училища с повече от 10% деца и ученици от етнически малцинства допълнително трудово възнаграждение.
2. Да се осигури със съдействието на Синдиката на българските учители допълнителна квалификация на учителите и възпитателите за работа с деца от етнически малцинства, деца мигранти и деца в риск.
3. Да се осигури допълнителна квалификация на работещите в учебните звена за съвместна работа и сътрудничество с поделенията на агенцията за социално подпомагане, на агенцията за закрила на детето и бюрата по труда.
4. Разработване и прилагане на механизми за стимулиране на учителите и възпитателите за повишаване на квалификацията и прилагане на успешни подходи за работа в мултикултурна среда.
5. Да се организира проучване на добрите практики за социализиране на деца и ученици от етническите малцинства, като опита се разпространи чрез провеждане на тематични национални конференции.
6. Да се разработят политики и мерки за достигане на 100% обхват на децата и учениците от ромски произход и на децата мигранти в детските градини и училищата, както и за увеличаване на процента завършващи средно образование ученици от малцинства.
7. В бюджет 2016 г. да бъде увеличен размерът на Единния разходен стандарт с цел подобряване качеството на образование и осигуряване на благоприятна училищна среда.